Sédésias a ngábə́ ókalǎ bisəb məwóm mə́bɛ̄ ai dzyá ábōg á ngātə́bə ǹkúkúmá, a ngádzóe á táŋ mim̀bú awômo ai ḿbɔ̄g á Yērúzalɛm. Nyiá á ngābə́ dzwé nâ Hamutal, ngɔn Yirmeyahu yǎ Livna. 19A ngábɔ̄ é dzam á nə́ ábē á mís mə́ Ńtondôbə anə́ ḿból ósə Yoyakîn a ngábɔ. 20Nálā tē ósə̄ ó ngátóban ai Yērúzalɛm bân Yúda ású ólún Ńtondôbə, a kələ kwí anə́ á ngāvaa bɔ́ á mís móé. Ńdɔ Yoyakîn a ngábɔ ǹkúkúmá yā Babilón mə̄lɔ́, a nganá ai nyémēn.